ಮಿನ್ನಿಯಾಪೋಲಿಸ್ ನಗರದಲ್ಲಿ ಮಿನ್ನೇಸೋಟ ಡೆಮೋಕ್ರ್ಯಾಟಿಕ್-ಫಾರ್ಮರ್-ಲೇಬರ್ ಪಾರ್ಟಿ (DFL) ಒಂದು ಪ್ರಬಲ ಪಕ್ಷವಾಗಿದೆ, ಇದು ಡೆಮೋಕ್ರ್ಯಾಟಿಕ್ ಪಾರ್ಟಿ ಯ ಒಂದು ಅಂಗ ಪಕ್ಷ. ಮಿನ್ನಿಯಾಪೋಲಿಸ್ ಸಿಟಿ ಕೌನ್ಸಿಲ್ ಹೆಚ್ಚಿನ ಅಧಿಕಾರವನ್ನು ಹೊಂದಿರುವುದರ ಜೊತೆಗೆ ವಾರ್ಡ್ಸ್ ಎಂದು ಕರೆಯಲ್ಪಡುವ ನಗರದ ಹದಿಮೂರು ಜಿಲ್ಲೆಗಳನ್ನು ಪ್ರತಿನಿಧಿಸುತ್ತದೆ. ಮಂಡಳಿಯು ಹನ್ನೆರಡು DFL ಸದಸ್ಯರು ಹಾಗು ಒಬ್ಬ ಗ್ರೀನ್ ಪಾರ್ಟಿಯ ಸದಸ್ಯನನ್ನು ಒಳಗೊಂಡಿರುತ್ತದೆ. DFL ಪಕ್ಷದ ಸದಸ್ಯರಾದ R. T. ರೈಬಾಕ್ ಹಾಲಿ ಮಿನ್ನಿಯಾಪೋಲಿಸ್ ನ ಮೇಯರ್ ಆಗಿದ್ದಾರೆ.

ನಾಗರೀಕರು ತಮ್ಮ ನೆರೆಯ ಸರ್ಕಾರದ ಮೇಲೆ ಒಂದು ವಿಶಿಷ್ಟವಾದ ಹಾಗು ಶಕ್ತಿಯುತವಾದ ಪ್ರಭಾವವನ್ನು ಹೊಂದಿರುತ್ತಾರೆ. ನೇಬರ್ಹುಡ್ ರೀವೈಟಲೈಸೇಷನ್ ಪ್ರೋಗ್ರಾಮ್ (NRP) ಅಡಿಯಲ್ಲಿ ನೆರೆ ಪ್ರದೇಶದವರು ಕಾರ್ಯ ಚಟುವಟಿಕೆಯಲ್ಲಿ ಭಾಗಿಯಾಗುತ್ತಾರೆ, 1990ರ ದಶಕದಲ್ಲಿ ನಗರ ಹಾಗು ರಾಜ್ಯದಿಂದ ನಿಧಿ ಸಂಗ್ರಹಣೆ ಮಾಡಿದ ಈ ಸಂಘಟನೆಗೆ ಸುಮಾರು ಇಪ್ಪತ್ತು ವರ್ಷಗಳ ಅವಧಿಯಲ್ಲಿ $400 ದಶಲಕ್ಷ ಹಣವನ್ನು ಮೀಸಲಿಟ್ಟಿದೆ. ಮಿನ್ನಿಯಾಪೋಲಿಸ್ ನಗರವು ಸಮುದಾಯಗಳಿಂದ ವಿಂಗಡನೆಯಾಗಿದೆ, ಇದರಲ್ಲಿ ಪ್ರತಿ ವಿಭಾಗವು ನೆರೆ ಪ್ರದೇಶವನ್ನು ಹೊಂದಿರುತ್ತದೆ. ಕೆಲವೊಂದು ಸಂದರ್ಭಗಳಲ್ಲಿ ಎರಡು ಅಥವಾ ಅದಕ್ಕಿಂತ ಹೆಚ್ಚಿನ ನೆರೆ ಪ್ರದೇಶಗಳು ಒಂದೇ ಸಂಸ್ಥೆಯ ಅಡಿಯಲ್ಲಿ ಕಾರ್ಯ ನಿರ್ವಹಿಸುತ್ತವೆ. ಕೆಲವೊಂದು ಪ್ರದೇಶಗಳು ವ್ಯಾಪಾರ ಸಂಸ್ಥೆಯ ಅಡ್ಡ ಹೆಸರಿನೊಂದಿಗೆ ಕರೆಯಲ್ಪಡುತ್ತದೆ.
ಅರ್ಥ್ ಡೇಯ ಆಯೋಜಕರು ಮಿನ್ನಿಯಾಪೋಲಿಸ್ ನಗರವನ್ನು ಒಟ್ಟಾರೆಯಾಗಿ ಒಂಬತ್ತನೇ ಅತ್ಯುತ್ತಮ ನಗರ ಹಾಗು ಮಧ್ಯಮ ಗಾತ್ರದ ನಗರಗಳಲ್ಲಿ ಎರಡನೇ ಅತ್ಯುತ್ತಮ ನಗರವೆಂದು ತಮ್ಮ 2007ರ "ಅರ್ಬನ್ ಇನ್ವೈರಾನ್ಮೆಂಟ್ ರಿಪೋರ್ಟ್" ನಲ್ಲಿ ವರದಿ ಮಾಡಿತು. ಈ ಅಧ್ಯಯನವು ಪರಿಸರ ಆರೋಗ್ಯ ಸೂಚಿಗಳನ್ನು ಹಾಗು ಜನರ ಮೇಲೆ ಅದರ ಪರಿಣಾಮವನ್ನು ಆಧರಿಸಿದೆ.

ಒಂದು ಅವಧಿಯಲ್ಲಿ ಮುಂಚಿನ ಮಿನ್ನಿಯಾಪೋಲಿಸ್ ನಗರವು ಸ್ಥಳೀಯ ಆಡಳಿತದಲ್ಲಿ ಭ್ರಷ್ಟಾಚಾರವನ್ನು ಅನುಭವಿಸಿತು ಹಾಗು ಅಪರಾಧವು 1900ರ ದಶಕದ ಮಧ್ಯಭಾಗದಲ್ಲಿ ಸಂಭವಿಸಿದ ಆರ್ಥಿಕ ಹಿಂಜರಿಕೆವರೆಗೆ ಸಾಮಾನ್ಯವಾಗಿತ್ತು. ಕಳೆದ 1950ರಿಂದೀಚೆಗೆ ಜನಸಂಖ್ಯೆಯು ಇಳಿಮುಖಗೊಂಡಿದೆ ಜೊತೆಗೆ ನಗರದ ಮಧ್ಯಭಾಗದ ಹೆಚ್ಚಿನ ಪ್ರದೇಶವು ನಗರದ ನವೀಕರಣ ಹಾಗು ಹೆದ್ದಾರಿಯ ನಿರ್ಮಾಣಕ್ಕೆ ಬಲಿಯಾಗಿದೆ. ಇದರ ಪರಿಣಾಮವಾಗಿ ನಗರದಲ್ಲಿ 1990ರ ದಶಕದ ತನಕ ಒಂದು "ಚೈತನ್ಯರಹಿತ ಹಾಗು ಶಾಂತಿಯುತ" ಪರಿಸರವು ನಿರ್ಮಾಣವಾಗಿತ್ತು. ಆರ್ಥಿಕ ಚೇತರಿಕೆಯೊಂದಿಗೆ ನಗರದಲ್ಲಿ ಹತ್ಯೆಯ ಪ್ರಮಾಣವೂ ಏರಿಕೆಯಾಯಿತು. 
ಮಿನ್ನಿಯಾಪೋಲಿಸ್ ಪೋಲಿಸ್ ಇಲಾಖೆ ಯು ನ್ಯೂ ಯಾರ್ಕ್ ನಗರದಿಂದ ಒಂದು ಕಂಪ್ಯೂಟರ್ ವ್ಯವಸ್ಥೆಯನ್ನು ಆಮದು ಮಾಡಿಕೊಂಡಿತು. ಇದರಂತೆ ಇಲಾಖೆಯು ರೇಸಿಯಲ್ ಪ್ರೊಫೈಲ್(ಜನಾಂಗವನ್ನು ಮುಖ್ಯಅಂಶವಾಗಿ ಪರಿಗಣಿಸುವುದು) ಆಪಾದನೆಯ ಹೊರತಾಗಿಯೂ ಅಪರಾಧಗಳು ಹೆಚ್ಚಿರುವ ಪ್ರದೇಶಕ್ಕೆ ಅಧಿಕಾರಿಗಳನ್ನು ಕಳುಹಿಸಿತು; ಇದರ ಪರಿಣಾಮವಾಗಿ ನಗರದಲ್ಲಿ ಪ್ರಮುಖ ಅಪರಾಧಗಳು ತಗ್ಗಿತು. ಕಳೆದ 1999ರಿಂದೀಚೆಗೆ ನಾಲ್ಕು ವರ್ಷಗಳ ಅವಧಿಯಲ್ಲಿ ನರಹತ್ಯೆಯ ಸಂಖ್ಯೆಯಲ್ಲಿ ಏರಿಕೆಯಾಯಿತು, ಜೊತೆಗೆ ಇತ್ತೀಚಿನ ನರಹತ್ಯೆಗಳಲ್ಲಿ 2006ರಲ್ಲಿ ಅತಿ ಹೆಚ್ಚಿನ ಸಂಖ್ಯೆ ದಾಖಲಾಗಿದೆ, ಹಾಗು 2008ರಲ್ಲಿ 2007ಕ್ಕಿಂತ 22%ನಷ್ಟು ಕಡಿಮೆಯಾಯಿತು ಹಾಗು 2006ಕ್ಕೆ ಹೋಲಿಸಿದರೆ 39%ನಷ್ಟು ಇಳಿಮುಖವಾಗಿತ್ತು. ರಾಜಕೀಯ ಮುಖಂಡರು ಇದಕ್ಕೆ ಕಾರಣಗಳು ಹಾಗು ಪರಿಹಾರಗಳ ಕುರಿತು ಚರ್ಚಿಸುತ್ತಾರೆ. ಇದರಲ್ಲಿ ಪೋಲಿಸ್ ಅಧಿಕಾರಿಗಳ ಸಂಖ್ಯೆ ಹೆಚ್ಚಳ, ಕಳ್ಳತನ ಹಾಗು ಮಾದಕ ದ್ರವ್ಯಗಳಿಗೆ ಬದಲಾಗಿ ಯುವಕರಿಗೆ ಪರ್ಯಾಯಗಳನ್ನು ಒದಗಿಸುವುದು, ಹಾಗು ಬಡತನದಲ್ಲಿರುವ ಕುಟುಂಬಗಳಿಗೆ ಸಹಾಯ ಮಾಡುವುದು ಸೇರಿದೆ. ಕಳೆದ 2007ರಲ್ಲಿ, ನಗರವು ಸಾರ್ವಜನಿಕ ಸುರಕ್ಷತಾ ಸೌಲಭ್ಯಕ್ಕೆ ಹಣವನ್ನು ವಿನಿಯೋಗಿಸಿ, ನಲವತ್ತು ಹೊಸ ಅಧಿಕಾರಿಗಳನ್ನು ನೇಮಕ ಮಾಡಿಕೊಳ್ಳುವುದರ ಜೊತೆಗೆ ಟಿಮ್ ಡೋಲಾನ್ ನಗರದ ಹೊಸ ಪೋಲಿಸ್ ಮುಖ್ಯಸ್ಥರಾಗಿ ನೇಮಕಗೊಂಡರು. 

ಶಿಕ್ಷಣ
ಇತಿಹಾಸ
ಕ್ರೀಡೆಗಳು
ಸರ್ಕಾರ